****

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการวิทยาลัยนานาชาติปรีดี พนมยงค์   
พ.ศ. ๒๕๖o**

..........................................

โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการวิทยาลัยนานาชาติปรีดี พนมยงค์

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ. ๒๕๕๙ อธิการบดีโดยความเห็นชอบของสภามหาวิทยาลัยธรรมศาสตร์ในคราวการประชุมครั้งที่ ๑/๒๕๖o เมื่อวันที่ ๒๓ มกราคม ๒๕๖o จึงออกประกาศดังต่อไปนี้

ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการวิทยาลัยนานาชาติปีดีพนมยงค พ.ศ. ๒๕๖o”

ข้อ ๒ สำนักงานเลขานุการวิทยาลัยนานาชาติปรีดีพนมยงค์ แบ่งหน่วยงานเป็น ๔ งาน ดังนี้

**(๑) งานบริหารงานทั่วไป**

**(๒) งานบริการการศึกษา**

**(๓) งานคลังและพัสดุ**

**(๔) งานวิจัยและบริการวิชาการ**

ข้อ ๓ **งานบริหารงานทั่วไป** มีอำนาจหน้าที่ ดำเนินการด้านสารบรรณและธุรการ งานประชุมและพิธีการ การบริหารทรัพยากรมนุษย์ การประชาสัมพันธ์และวางแผนการตลาดเพื่อการศึกษา การคัดเลือกนักศึกษา และปฎิบัติหน้าที่อื่นตามที่ได้รับมอบหมาย

ข้อ ๔ **งานบริการการศึกษา** มีอำนาจหน้าที่ ดำเนินการด้านบริหารการศึกษา จัดทำและพัฒนาหลักสูตรสนับสนุนการเรียนการสอน การรับเข้าศึกษา งานทะเบียนและประมวลผล โครงการความร่วมมือการศึกษากับต่างประเทศ งานกิจการนักศึกษาและพัฒนานักศึกษา ทุนการศึกษา ศิษย์เก่าสัมพันธ์ และปฎิบัติหน้าที่อื่นตามที่ได้รับมอบหมาย

ข้อ ๕ **งานคลังและพัสดุ** มีอำนาจหน้าที่ดำเนินการด้านการเงิน การบัญชี และงบประมาณ ด้านพัสดุและครุภัณฑ์ บริหารอาคารสถานที่และยานพาหนะ และปฎิบัติหน้าที่อื่นตามที่ได้รับมอบหมาย

ข้อ ๖ **งานวิจัยและบริการวิชาการ** มีอำนาจหน้าที่ ดำเนินการด้านบริหารโครงการวิจัย กองทุนวิจัย จัดสรรทุนการเผยแพร่ผลงานวิจัยและทุนสนับสนุนการตีพิมพ์ผลงาน จัดทำฐานข้อมูลงานวิจัยและทุนวิจัยการประกันคุณภาพการศึกษา โครงการบริการวิชาการการให้บริการและดูแลระบบเทคโนโลยีสารสนเทศ และปฎิบัติหน้าที่อื่นตามที่ได้รับมอบหมาย

ทั้งนี้ตั้งแต่บัดนี้เป็นต้นไป

ประกาศณวันที่ ๒๗ มกราคม พ.ศ. ๒๕๖o

(ศาสตราจารย์ ดร.สมคิด เลิศไพฑูรย์)

อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการวิทยาลัยนานาชาติปรีดี พนมยงค์**

**(ฉบับที่ ๒) พ.ศ. ๒๕๖๑**

..........................................

โดยที่เป็นการสมควรกำหนดอำนาจหน้าที่และแบ่งหน่วยงานภายในสำนักงานเลขานุการวิทยาลัยนานาชาติปรีดี พนมยงค์

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ. ๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖o เมื่อวันที่ ๒๗ มีนาคม ๒๕๖o อธิการบดีจึงออกประกาศดังต่อไปนี้

ข้อ ๑ ประกาศนี้เรียกว่า “ ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการวิทยาลัยนานาชาติปรีดี พนมยงค์ (ฉบับที่ ๒) พ.ศ. ๒๕๖๑”

ข้อ ๒ ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการวิทยาลัยนานาชาติปรีดี พนมยงค์ พ.ศ. ๒๕๖o

ข้อ ๓ สำนักงานเลขานุการวิทยาลัยนานาชาติปรีดี พนมยงค์ แบ่งหน่วยงานเป็น ๔ งานดังนี้

**(๑) งานบริหารและพัฒนา**

**(๒) งานบริการการศึกษา**

**(๓) งานวิจัยและวิเทศสัมพันธ์**

**(๔) งานกิจการนักศึกษา**

ข้อ ๔ **งานบริหารและพัฒนา** มีอำนาจหน้าที่ ดำเนินการด้านสารบรรณและธุรการ การบริหารทรัพยากรมนุษย์ อาคารสถานที่และยานพาหนะ การเงิน บัญชี และพัสดุ การวางแผน งบประมาณ การประกันคุณภาพ และปฎิบัติหน้าที่อื่นตามที่ได้รับมอบหมาย

ข้อ ๕ **งานบริการการศึกษา** มีอำนาจหน้าที่ ดำเนินการด้านบริหารการศึกษา จัดทำและพัฒนาหลักสูตรสนับสนุนการเรียนการสอน การรับเข้าศึกษา งานทะเบียนและประมวลผล โครงการความร่วมมือการศึกษากับต่างประเทศและปฎิบัติหน้าที่อื่นตามที่ได้รับมอบหมาย

ข้อ ๖ **งานวิจัยและวิเทศสัมพันธ์** มีอำนาจหน้าที่ ดำเนินการด้านบริหารโครงการวิจัย กองทุนวิจัยวิเทศสัมพันธ์ การประชาสัมพันธ์และสื่อสารองค์กร การบริการวิชาการ และปฎิบัติหน้าที่อื่นตามที่ได้รับมอบหมาย

ข้อ ๗ **งานกิจการนักศึกษา** มีอำนาจหน้าที่ ดำเนินการด้านกิจกรรมนักศึกษา วินัยนักศึกษา ดูแลฐานข้อมูลนักศึกษาและข้อมูลบัณฑิต สวัสดิการและทุนการศึกษาการพัฒนานักศึกษาประสานงานด้านศิษย์เก่าสัมพันธ์ปฎิบัติหน้าที่อื่นตามที่ได้รับมอบหมาย

ทั้งนี้ตั้งแต่บัดนี้เป็นต้นไป

ประกาศณวันที่ ๒ พฤษภาคม พ.ศ. ๒๕๖๑

(รองศาสตราจารย์ เกศินี วิฑูรชาติ)

อธิการบดีมหาวิทยาลัยธรรมศาสตร์